google/wiki40b huggingface dataset:
Banjir di Malaysia 2006-2007

Beberapa negeri di selatan Malaysia terutamanya Johor telah dilanda banjir besar mulai 18 Disember 2006 akibat hujan lebat yang mencurah-curah . Banjir ini merupakan yang paling teruk di Malaysia abad ini . Banjir ini turut dirasai negeri-negeri jiran seperti Pahang, Melaka dan Negeri Sembilan. Banjir ini berlaku ketika musim tengkujuh di Kelantan dan Terengganu. Taufan Utor dikatakan merupakan punca hujan luar biasa ini . Fenomena banjir ini turut menimpa negara jiran Singapura dan utara Sumatera, Indonesia.
Selepas air mulai surut, banjir kedua berlaku ketika orang ramai mula berpindah balik ke rumah selepas banjir pertama yang mengorbankan sekurang-kurangnya 17 orang .

Johor

Johor merupakan negeri yang paling teruk terjejas akibat banjir ini. Batu Pahat, Johor Bahru, Kluang, Kota Tinggi, Mersing, Muar, Pontian dan Segamat telah dilanda banjir. Hubungan ke Kota Tinggi dan Segamat telah terputus terus . Antara Sehingga 90,000 orang telah dipindahkan dan bekalan makanan di pusat pemindahan dilaporkan terhad . Sesetengah sekolah turut dibanjiri, namun musim persekolahan 2007 akan berjalan seperti biasa dan kerajaan Malaysia akan menderkana uniform sekolah kepada mereka yang terlibat  Kebanyakan mangsa telah tidak mendapat air besih dan elektrik . Mengikut Kementerian Kesihatan, kes-kes penyakit yang disebarkan air main meningkat . Di sesetengah tempat, kecurian dilaporkan berlaku selepas air bah telah surut .Melihat kesan banjir yang dialami oleh mangsa-mangsa banjir amat memilukan

Melaka

Di Melaka, 3,193 orang dari 691 keluarga dari Melaka Tengah, Alor Gajah dan Jasin terpaksa berpindah. Sejumlah 35 pusat pemindahan telah dibuka. Banjir ini merupakan paling teruk di daerah ini sejak 15 tahun terdahulu.

Pahang

Di Pahang, lebih 3,000 orang dipindahkan di beberapa kawasan di Rompin, terutamanya di Bandar Tun Razak . Lebih 6,000 penduduk, termasuk di sembilan kawasan Felda Selancar, terkandas akibat dua jambatan yang rosak teruk di kawasan terbabit.

Negeri Sembilan

Di Negeri Sembilan, kawasan yang terbabit ialah Gemas dan Gemencheh. Sejumlah 80 orang telah dipindahkan.

Banjir kedua

Banjir kedua berlaku pada 12 Januari ketika orang ramai mula berpindah balik ke rumah selepas banjir pertama yang lalu. Seramai 109,831 orang dari 24,765 keluarga telah berpindah ke 344 pusat pemindahan banjir yang telah dibuka semula . Banjir kali ini lebih serius dari banjir pertama sehingga terdapat khabar angin darurat telah diisytiharkan di Johor, namun ia tidak benar . Dua pusat pemindahan turut dinaiki air dan 1,793 mangsa banjir terpaksa dipindahkan ke tempat lain .
Di Pahang, sejumlah to 2,638 orang telah berpindah ke pusat bantuan.

Bantuan

Selain derma orang ramai dan usaha-usaha NGO, kerajaan Malaysia telah mengumumkan beberapa bantuan khas. RM 6 juta telah diperuntukkan untuk para petani. MyKad, pasport dan kad pengenalan diri lain akan diganti secara percuma.

Lain-lain

Banjir terburuk di Malaysia sebelum ini ialah ‘Bah Besar’ yang melanda Kuala Lumpur dan kawasan sekitar pada 1926 dan 1971 . Banjir yang tidak disangka juga berlaku baru-baru ini di Shah Alam pada Februari 2006.
Ellerdorf

Ellerdorf merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
All My Babies

Pemeliharaan

Pada tahun 2002, filem ini dipilih untuk pemuliharaan di Pejabat Pendaftaran Filem Nasional Amerika Syarikat oleh Perpustakaan Kongres sebagai penting dari segi "budaya, sejarah, atau estetik". Filem ini ialah subjek artikel pendek 2006 oleh Christine Dell'Amore. Gambar-gambar pegun oleh Robert Galbraith dari filem membentuk asas pameran yang dikarang oleh Linda Janet Holmes yang dipanggil "Reclaiming Midwives: Stills from All My Babies."
Tora Sudiro

Kerjaya

Ia pernah memenangi Piala Citra sebagai Pelakon Utama Terbaik dalam Festival Filem Indonesia (FFI) pada tahun 2004 melalui filem Arisan! yang dibintanginya bersama Surya Saputra, Cut Mini, Aida Nurmala dan Rachel Maryam.
Dalam filem tersebut Tora memegang watak sebagai lelaki Gay. Di dalam filem itu dia disuruh melakukan babak ciuman dengan Surya Saputra. Sebuah babak cium antara lelaki dan lelaki tercatat kali pertama dalam sejarah filem indonesia. Pada tahun 2005 dan 2006 ia memenangi Piala Panasonic Awards sebagai pelakon terfavorite.
Sebelum masuk ke dalam filem, Tora adalah seorang pekerja asuransi sound engineer dan periklanan. Bahkan ia pernah bersekolah di Selandia Baru untuk belajar ilmu Sound Engineer tersebut. Ia pun tidak punya latar belakang dalam filem. Kali pertama lakonannya dalam filem ialah filem Tragedi pada tahun 2001. Tapi filem arahan Rudy Soedjarwo itu belum cukup untuk menaikkan namanya. Namanya mula terkenal setelah berlakon dalam filem Arisan! Pada tahun 2003. Setelah itu, ia pun mendapat tawaran berlakon dalam sinetron. Orang pun akrab dengan wajahnya di acara komedi entertainment iaitu Extravanganza di sebuah stesen television sastra. Dari situlah masyarakat pengemar television mula mengenalinya.
Ketika ini Tora aktif sebagai pengacara Indonesia's Got Talent di indosiar. Selain menjadi pelakon, beliau juga berbakat menyanyi dan bermain gitar dan telah membentuk kumpulan yang diberi nama "The Cast" bersama dua bekas anggota clubeighties iaitu Deddy Machendra Desta dan Vincent Ryan Rompies serta meriliskan single berjudul Diet.

Kehidupan peribadi

Tora ialah anak pertama daripada dua beradik dari pasangan Tanto Sudiro dengan Pinky Mardikusno. Kedua ibubapanya telah pun bercerai. Selepas itu, Ibunya menikah dengan pembalap Tinto Soeprapto dan mempunyai seorang anak perempuan bernama Tania Soeprapto dan ibunya telah meninggal dunia dalam sebuah kemalangan kereta di Jawa Tengah.
Tora berstatus sebagai Duda setelah bercerai dengan Anggraini Kadiman pada 7 Ogos 2009. Pada akhir tahun 2009, Tora mengumumkan pernikahannya dengan lawan mainnya di acara Extravaganza iaitu Meike Amalia pada akaun twitter miliknya. Pada tarikh 21 Mac 2012 Tora dikurniakan anak perempuan ketiganya iaitu bernama Jenaka Mahila Sudiro.
Kabinet Indonesia Bersatu

Rombakan kabinet

Pada 2 Disember 2005, Presiden Yudhoyono buat pertama kali mengumumkan sebuah rombakan kabinet. Para pemerhati politik menganggap bahawa yang paling lemah kedudukan mereka ialah menteri-menteri dalam bidang ekonomi kerana dinilai kurang berhasil menjaga kestabilan ekonomi Indonesia.
Kemudian pada 5 Disember, Presiden Yudhoyono mengumumkan sebuah rombakan terhad, dengan tiga orang baru menyertai kabinet, iaitu Boediono, Paskah Suzetta, serta Erman Suparno , dan tiga orang menteri, iaitu Jusuf Anwar, Andung Nitimihardja, serta Alwi Shihab dipecat dalam rombakan kabinet tersebut. Jawatan tiga orang menteri, iaitu Aburizal Bakrie, Sri Mulyani, dan Fahmi Idris, digantikan. Pelantikan para menteri baru tersebut diadakan pada 7 Disember.
Bos Berambut Tajam

Bos Berambut Tajam (bahasa Inggeris: Pointy-Haired Boss, atau PHB) ialah bos kepada Dilbert dalam lerang komik, Dilbert. Dia terkenal kerana ketakcekapan mengurus serta ketakperasanan tentang persekitarannya tetapi walau bagaimana juga, mengekalkan kuasa di tempat kerjanya. Dalam siri televisyen Dilbert yang disuarakan oleh pelakon komedi, Larry Miller, watak ini lebih bijak (walaupun masih agak bodoh) dan lebih jahat.
Frasa "bos berambut tajam" telah memperoleh suatu kegunaan generik dalam bahasa Inggeris untuk merujuk kepada para pengurus yang tidak tahu mengurus. Dalam bahasa Inggeris, ungkapan "berambut tajam" juga boleh digunakan sebagai metafora untuk merujuk kepada mereka yang mempunyai sifat-sifat PHB. Sebuah syarikat yang mempunyai terlalu banyak PHB yang dinaikkan pangkat ke peringkat-peringkat yang lebih tinggi sering dipanggil sebagai "Syarikat Berambut Tajam" (bahasa Inggeris: pointy-haired company atau PHC). Versi akademiknya ialah Dekan Berambut Tajam.
Dalam sesetengah perbincangan, khususnya dalam internet, istilah Rambut Tanduk (bahasa Inggeris: Horn Hair) digunakan untuk merujuk kepada PHB.

Akronim berkait

Penggunaan PHB untuk merujuk kepada sejenis perangai merupai penggunaan BOFH dan PFY, dengan kedua-dua ini diterbitkan daripada watak-watak fiksyen yang tertentu. Yang kurang berkait ialah istilah tentera, REMF, yang bersifat deskriptif dan bukannya suatu rujukan kepada fiksyen.
Jata negara Brunei

Lambang peribadi Sultan

Setelah Konstitusi diundangkan di tahun 1959 Sultan Brunei pakai berbeza lambang dari lambang kerajaan, di kedua-dua tangan telah digantikan oleh dua emas sejant kucing (kota emas). Di coronation pada tahun 1968, Sultan Hassanal Diraja digunakan mahkota (mahkota) dengan bentuk asal kerana ia adalah berdasarkan sutera turban digunakan oleh sebelumnya sultan. Ia dibuat dari logam berharga, dihiasi dengan pendilia dan sarpech terdiri bulan sabit-dan-sepuluh-bintang tajam dan mendahului dengan tujuh menunjukkan perhiasan.
Kira-kira 1999 yang sangat rumit pencapaian telah diterima. Ia mengekalkan tertulis bulan sabit, sejak masa itu vert, dan bersayap payung seperti unsur-unsur teras tapi Sultan mahkota telah ditambah ke atas mereka. Set ini adalah dikelilingi oleh garland telinga padi atau dan dipaparkan nama Tuhan (Allah) di kepala. Pada kuning standard Sultan, lambang adalah semua merah.
Chamigny

Chamigny ialah sebuah komun yang terletak di komun Seine-et-Marne di utara-tengah Perancis.
Kheragarh

Demografik 2001

Menurut bancian India pada tahun 2001, Kheragarh memiliki bilangan penduduk seramai 17,859. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Kheragarh memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 62% lelaki dan 38% wanita mampu membaca. 18% dari populasi berusia di bawah 6 tahun. (2001)
Timeline (filem 2003)

Pelakon

Filem ini turut disertai oleh beberapa orang pelakon terkenal, antaranya adalah Paul Walker, Gerard Butler, Billy Connolly

Ringkasan

Sekumpulan pelajar arkheologi terperangkap di masa lalu apabila mereka pergi ke sana untuk mengambil kembali profesor mereka. Kumpulan ini perlu terus hidup di Perancis pada kurun ke-14 sebelum mereka dapat diselamatkan.
Lobera de Onsella

Lobera de Onsella merupakan sebuah kawasan perbandaran yang terletak di wilayah Zaragoza, Aragon, Sepanyol
Torrecilla del Monte

Torrecilla del Monte merupakan sebuah kawasan perbandaran di Sepanyol di Burgos, di komuniti autonomi Castile dan León.
Valles de Palenzuela

Valles de Palenzuela merupakan sebuah kawasan perbandaran di Sepanyol di Burgos, di komuniti autonomi Castile dan León.
Daerah Sherzad

Sherzad merupakan sebuah wilayah di Wilayah Nangarhar, Afghanistan.
Go dari Balhae

Kehidupan awal

Dae Joyeong adalah anak angkat pertama Sari Geolgeol Jungsang (Hangul : 사리 걸걸 중상, Hanja : 舍利 乞 乞 仲 象) atau Dae Geolgeol Jungsang (Hangul : 대 걸걸 중상, Hanja : 大 乞 乞 仲 象). 
Selepas kejatuhan Goguryeo kepada tentera Silla-Tang, Dae Jung-sang tetap berada di bahagian Goguryeo yang tidak diserang semasa perang Goguryeo-Tang ke-3. Selepas itu, Geolgeol Jung-sang menentang Tang. Dalam kekeliruan pemberontakan Khitan yang diketuai oleh Li Jinzhong terhadap Tang (Zhou) pada Mei 696, Dae Jung-sang memimpin sekurang-kurangnya 8,000 orang Goguryeo yang tinggal, orang Mohe, ke gunung Dongmo, dan pemimpin Mohe Geolsa Biu membuat perikatan dan mencari kemerdekaan.

Raja Zhen dan Balhae

Tang membunuh Geolsa Biu, dan Dae Jung-sang juga meninggal dunia. Dae Geolgeol Jo-yeong menggabungkan pasukan Goguryeo dan beberapa puak Malgal dan menentang serangan Tang. Kemenangannya terhadap Tang di Tianmenling membolehkannya mengembangkan empayar bapanya. Dia mengaku dirinya Raja Zhen pada tahun 698. Beliau mendirikan ibu kota di Gunung Dongmo di selatan wilayah Jilin hari ini, dan membina kubu gunung Dongmo, yang menjadi ibu kota kerajaan Zhen. 
Dia cuba mengembangkan pengaruhnya dalam politik antarabangsa yang melibatkan Tang, Göktürks, Khitan, Silla dan beberapa puak Mohe yang bebas. Pada mulanya dia menghantar utusan kepada Göktürks, bersekutu menentang Tang. Kemudian dia mendamaikan dirinya dengan Tang ketika Maharaja Zhongzong dikembalikan ke takhta. 
Pada tahun 712, beliau menamakan semula empayarnya Balhae. Pada tahun 713 dia diberi gelaran "Prefektur Raja Balhae (渤海 郡王)" oleh Maharaja Xuanzong. Selepas beberapa tempoh tenang dalam empayar, Raja Go menjelaskan bahawa Silla tidak akan ditangani dengan aman kerana mereka telah bersekutu dengan Tang untuk menghancurkan Goguryeo, pendahulu Balhae. Pendirian agresif terhadap Silla diteruskan oleh anaknya dan pengganti Raja Mu dari Balhae. 
Dae Jo-yeong meninggal dunia pada 719, dan anaknya Dae Muye menaiki takhta. Dae Jo-yeong diberi nama "Raja Go".

Keluarga

Dae Jo-yeong mempunyai sekurang-kurangnya dua orang isteri. Anak-anak yang diketahui hanya melalui isteri pertamanya ialah Dae Muye, dan Dae Munye. Anak-anak melalui isteri atau isteri yang lain ialah Dae Chwi-jin, Dae Ho-bang, dan Dae Nang-a. Fakta yang konkrit mengenai anak-anak Dae Jo-yeong ialah Dae Muye adalah anak sulung dan tertua di kalangan mereka. Dia mempunyai adik lelaki, Dae Ya-Bal.
Georges Charpak

Georges Charpak (Perancis: [ʃaʁpak]; dilahirkan Jerzy Charpak, 8 Mac 1924 - 29 September 2010) ialah ahli fizik Perancis kelahiran Poland dari keluarga Yahudi yang telah dianugerahkan Hadiah Nobel dalam Fizik pada tahun 1992.
All Hail, Liberia Hail

Lirik

All Hail, Liberia Hail

All hail, Liberia, hail!

This glorious land of liberty

Shall long be ours.

Though new her name,

Green be her fame,

And mighty be her powers,

In joy and gladness

With our hearts united,

We'll shout the freedom

Of a race benighted,

Long live Liberia, happy land!

A home of glorious liberty,

By God's command!

All hail, Liberia, hail!

In union strong success is sure

We cannot fail!

With God above

Our rights to prove

We will o'er all prevail,

With heart and hand

Our country's cause defending

We'll meet the foe

With valour unpretending.

Long live Liberia, happy land!

A home of glorious liberty,

By God's command!

Terjemahan

Hormat Semua, Hormat Liberia

Semua hormat, Liberia, hormat!

Tanah merdeka yang indah

Akan kekal milik kita.

Melalui nama barunya,

Hijau tersohor,

Dan gagah kuasanya,

Dalam keriangan dan kelegaan

Kami bersatu hati,

Kami jeritkan kebebasan

Dari kaum yang benighted,

Lanjutkan usia Liberia, tanah kegembiraan!

Rumah kebebasan yang indah,

Dengan izin Tuhan!

Semua hormat, Liberia, hormat!

Dalam perpaduan kejayaan itu pasti

Kita tidak akan gagal!

Dengan perlindungan Tuhan

Hak kita untuk buktikan

Kita akan terus berjaya,

Dengan jiwa dan raga

Mempertahankan negara kita

Kita akan menentang musuh

Dengan keberaniaan yang sebenar.

Lanjutkan usia Liberia, tanah kegembiraan!

Rumah kebebasan yang indah,

Dengan izin Tuhan!
Ruppach-Goldhausen

Ruppach-Goldhausen merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Vuvuzela

Pengharaman

Alat muzik ini pernah cuba dihalang oleh penganjur perlawanan. Namun begitu akhirnya ia tak disekat kerana menjadi sumber pendapatan, tarikan pelancong dan cenderamata.
Vuvuzela telah menjadi subjek kontroversi apabila ia telah digunakan oleh penonton pada perlawanan bola sepak. Tahap tekanan bunyi yang tinggi pada jarak yang berhampiran akan boleh membawa kepada kehilangan pendengaran kekal untuk telinga yang tak terpelihara selepas pendedahan, dengan tingkatan bunyi 120 dB (A) (ambang kesakitan) pada 1 meter (3.3 kaki) daripada pembukaan alat.

Vuvuzela dan pilihan raya

Vuvuzela digunakan untuk menarik perhatian para pengundi dalam acara pilihan raya. Salah sebuah parti yang menggunakan vuvuzela sebagai kempen mereka ialah Parti Islam Se-Malaysia. "Flash Mob" para penyokong PAS boleh dijumpai pada tepi jalan, mereka meniup vuvuzela. Mereka mengajak pengguna kenderaan peribadi dan pengangkutan awam untuk membunyikan hon pada kenderaan mereka mengikut "flash mob" para penyokong PAS yang meniup vuvuzela.
Merindad de Valdeporres

Merindad de Valdeporres merupakan sebuah kawasan perbandaran di Sepanyol di Burgos, di komuniti autonomi Castile dan León.
Gruppenführer

Gruppenführer (secara harfiah "pemimpin kumpulan") ialah sejenis pangkat awal separa tentera bagi Parti Nazi, mula-mula diwujudkan pada tahun 1925 sebagai satu pangkat kanan SA. Istilah "Gruppenführer" juga digunakan untuk para pemimpin kumpulan/pasukan polis, jabatan bomba, dan beberapa pertubuhan lain.
Pada tahun 1930, Gruppenführer menjadi satu pangkat SS dan asalnya telah dikurniakan kepada pegawai-pegawai yang memerintah SS-Gruppen dan juga kepada pegawai kanan staf pemerintahan SS. Pada tahun 1932, SS telah disusun semula dan SS-Gruppen telah dibentuk semula sebagai SS-Abschnitte. Seorang Gruppenführer memerintah sebuah SS-Abschnitt manakala pangkat baru, iaitu Obergruppenführer, menyelia SS-Oberabschnitte yang merupakan unit SS terbesar di Jerman.
Pada mulanya dalam SA, NSKK, dan SS, pangkat Gruppenführer telah dianggap setaraf dengan Jeneral penuh, tetapi kemudian dipandang sebagai setaraf dengan Generalleutnant (Mejar Jeneral) selepas tahun 1934. Semasa Perang Dunia II, apabila Waffen-SS mula menggunakan pangkat itu, SS-Gruppenführer telah dianggap sama dengan Generalleutnant dalam Wehrmacht dan telah dirujuk sebagai SS-Gruppenführer und Generalleutnant der Waffen-SS. Waffen-SS Gruppenführer juga dipaparkan di lencana bahu Generalleutnant Wehrmacht.
Insignia bagi SS-Gruppenführer mengandungi tiga daun oak berpusat di kedua-dua kolar pakaian seragam SS. Dari tahun 1930 hingga 1942, insignia SS adalah serupa dengan lencana pangkat SA; namun SS mengubahsuai sedikit insignia Gruppenführer dengan memasukkan satu paku kolar (stern, bintang), selepas pengzahiran pangkat SS-Oberst-Gruppenführer pada April 1942.
Didalam SA, Gruppenführer lazimnya mengepalai sejumlah rejimen (dikenali sebagai Standarten) yang telah dibentuk kedalam SA-Gruppen. Pangkat Gruppenführer juga digunakan dalam beberapa kumpulan separa tentera Nazi yang lain, antaranya ialah Kor Motor Sosialis Nasional (NSKK) dan Kor Penerbang Sosialis Nasional (NSFK). Pada Oktober 1944, pangkat Gruppenführer telah diguna pakai oleh Volkssturm sebagai pegawai tanpa tauliah peringkat rendah yang diberi tugas memimpin formasi bersaiz skuad (Gruppe) askar-askar Volkssturm. Istilah itu juga satu istilah generik untuk penugasan seorang pemimpin skuad infantri (9 atau 10 anggota – Gruppe) dalam Tentera Darat Jerman, Waffen-SS, atau askar darat Luftwaffe.
Diuretik

Diuretik ialah sebarang bahan yang menggalakkan pengeluaran air kencing. Ini termasuk diuresis paksa. Ada beberapa kategori diuretik. Kesemua diuretik meningkatkan pengumuhan air daripada badan, tetapi setiap kelas melalukan sedemikian dalam cara tersendiri. Secara alternatif, antidiuretik seperti vasopresin ialah agen atau ubat yang mengurangkan pengumuhan air di dalam air kencing.
Dmitry Gayev

Dmitry Vladimirovich Gayev (21 Oktober, 1951) - Kepala Metro Moscow.
Sekolah Jenis Kebangsaan (C) Soo Jin

Sejarah

-Jenis bangunan ialah sekolah.
-Bangunan dibinaan pada 1926-2003 *jumlah pembinaan 3 kali.
-Simen,batu bata,kayu,besi ... digunakan bahan binaan.
-Luas kawasan-3.9 ekar * Luas bangunan-2.9 ekar.
-Sekolah mula digunakan pada tahun 1927.
-Sekolah mengambil 6 tahun untuk pembetulan sekolah disiapkan.
Bachang

Bachang ialah sebuah bandar di daerah Melaka Tengah, Melaka, Malaysia. Kawasan ini merupakan kawasan tanaman padi sebelum dibangunkan menjadi bandar. Sebahagian besar daripada tanah Bachang merupakan tapak perumahan.
Bukit Tuan Syeikh

Bukit Tuan Syeikh ialah sebuah kawasan yang terletak kira-kira 3 kilometer dari bandar Port Dickson, Negeri Sembilan . Kawasan ini sempena nama seorang keturunan Arab.
Didapati sekumpulan orang Arab tinggal di sini pada tahun 1950-an. Mereka menjalankan perniagaan dan kegiatan keagamaan. Orang Arab dapat diterima dengan mudah oleh masyarakat Melayu kerana mereka seagama dengan orang Melayu. Taraf orang Arab biasanya dipandang lebih tinggi. Dalam sastera Melayu, orang Arab di Malaysia dipanggil DKA atau Darah Keturunan Arab. Datuk Onn Jaafar juga dikaitkan dengan DKA, tetapi sebenarnya beliau berketurunan Turki.
Santa Margarida de Montbui

Santa Margarida de Montbui merupakan sebuah kawasan perbandaran yang terletak di Sepanyol dalam daerah Anoia, wilayah Catalonia.
Tokokan (perniagaan)

Tokokan ialah perbezaan antara kos barangan atau kos perkhidmatan dengan harga jualannya. Ia ditambah pada jumlah kos yang dikenakan pada pengeluar barangan atau perkhidmatan supaya dapat memperoleh keuntungan. Jumlah kos merupakan seluruh kos belanja dan belanja berubah yang diperlukan untuk mengeluarkan dan mengedarkan sesuatu produk. Tokokan boleh diungkapkan sebagai jumlah yang tetap mahupun sebagai peratusan daripada jumlah kos atau harga jual. Terdapat berbagai-bagai kaedah untuk menentukan tokokan sesuatu produk.
Tanjung Menang, Seginim

Poskod

Poskod yang digunakan di Tanjung Menang adalah 38552. Terdapat 23 buah desa di dalam daerah kecamatan Seginim.
Gnostikisme

Gnostikisme (dari bahasa Yunani gnōsis, pengetahuan) merujuk kepada pelbagai gerakan keagamaan sinkretistik yang mengandungi pelbagai sistem kepercayaan umumnya disatukan dalam ajaran yang menyatakan bahawa manusia adalah roh ketuhanan yang terperangkap di dalam dunia kebendaan yang dicipta oleh semangat yang tidak sempurna bergelar demiurge yang kerap kali disamakan dengan Tuhan dalam ajaran Nabi Ibrahim. Demiurge digambarkan sebagai penjelmaan Iblis (kejahatan), atau cuma sebagai kewujudan yang tidak sempurna dan sebagai kewujudan yang baik dalam lingkungan kekurangannya. Demiurge ini wujud di samping Zat yang Agung yang menjelmakan kebaikan. Untuk membebaskan diri seseorang daripada dunia material yang hina ini, seseorang memerlukan gnosis, atau pengetahuan rohani yang esoterik yang hanya dimiliki oleh golongan elit yang terpelajar. Jesus dari Nazareth disamakan oleh sesetengah mazhab Gnostik sebagai penjelmaan zat yang agung yang dijelmakan untuk membawa gnosis kepada bumi ini.
Gnostikisme popular di kawasan-kawasan Mediterranean dan Timur Tengah dalam kurun-kurun pertama Sebelum Masihi, tetapi ditekan dan ditindas sebagai satu kesesatan dualistik di kawasan-kawasan yang dikuasai Empayar Rom ketika agama Kristian menjadi agama negaranya pada kurun ke-4. Kemasukan ke dalam agama Islam mengurangkan dengan mendadak saki-baki Gnostik sepanjang Zaman Pertengahan, walaupun sebilangan kecil komuniti terpencil terus wujud sehingga sekarang. Idea-idea Gnostik mempengaruhi falsafah pelbagai pergerakan mistik yang esoterik pada lewat kurun ke-19 dan 20 di Eropah dan Amerika Utara, termasuklah sebahagian mereka yang secara terus-terang menyebutkan diri mereka sebagai kebangkitan semula malah kesinambungan kumpulan-kumpulan gnostik terdahulu.
Peperangan berperisai

Peperangan kenderaan berperisai atau peperangan kereta kebal bermaksud penggunaan kenderaan tempur berperisai dalam peperangan moden. Ia merupakan sebahagian utama kaedah peperangan moden.
Premis peperangan berperisai terletak pada kebolehan anggota tentera untuk menembusi barisan pertahanan dengan penggunaan pergerakan unit-unit berperisai.
Sebahagian besar penggunaan peperangan berperisai bergantung pada penggunaan kereta kebal dan kenderaan-kenderaan seumpamanya yang digunakan oleh pasukan pembantu: kenderaan tempur infantri dan artileri gerak sendiri, dan juga askar jurutera berkenderaan dan unit-unit sokongan yang lain.  Doktrin peperangan berperisai dibangunkan sebagai jalan keluar daripada ciri pegun peperangan parit di Medan Barat semasa Perang Dunia Pertama, dan pulang kepada pemikiran abad ke-19 yang menganjurkan pergerakan dan "pertempuran muktamad" dalam strategi ketenteraan.